
Harjavallan seurakunta
Kokouskutsu/esityslista/pöytäkirja 2/2026
Vaalilautakunta 
Aika 	16.9.2026 klo 16
Paikka	seurakuntatalo kokoushuone
Läsnä	Mauri Paavilainen	pj
	Jukka Rimmistö	jäsen
	Niina Selvänen	jäsen
	Anu Salminen	jäsen
	Else Hienonen	jäsen estynyt
	Tuomo Lindgren	siht.
	Marja-Liisa Mäki 	varajäsen (Else)
Asiat
1 §	Kokouksen avaus
	Puheenjohtaja avaa kokouksen.
2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 
	Esitys: 
	Todetaan kokous lailliseksi ja päätösvaltaiseksi.
	Päätös:
	Hyväksyttiin esityksen mukaan.
3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa. 
Päätös:
Niina Selvänen ja Anu Salminen
4 §	Äänioikeutettujen luettelon tarkastaminen
	Esitys: 
	Merkitään äänioikeutettujen luettelon tarkastamispöytäkirja tiedoksi. Liite 3. 
	Päätös: 
	Merkittiin äänioikeutettujen luettelon tarkastamispöytäkirja tiedoksi.
5 §	Valitsijayhdistysten perustamisasiakirjojen tarkastaminen
KJ 9:14 
Vaalilautakunta tarkastaa perustamisasiakirjat niihin sisältyvine ehdokaslistoineen viimeistään syyskuun 16 päivänä pidettävässä kokouksessa. Määräajan päättymisen jälkeen jätetty perustamisasiakirja on jätettävä tutkimatta. Tutkimatta jättämisestä on ilmoitettava valitsijayhdistyksen asiamiehelle tai, jos asiamiestä ei ole nimetty, jollekin perustamisasiakirjan allekirjoittajista. 
Vaalilautakunnan tulee varata valitsijayhdistykselle tilaisuus antaa selitys tai tehdä oikaisu, jos: 
1) nimetty ehdokas ei ole vaalikelpoinen tai jos henkilö on nimetty saman toimielimen jäsenten vaalissa useamman kuin yhden valitsijayhdistyksen ehdokkaaksi;
2) ehdokaslistan nimitys on 11 §:n 2 momentin vastainen tai jos sama nimitys on ehdotettu useamman kuin yhden valitsijayhdistyksen nimitykseksi; 
3) ehdokaslista on muutoin virheellinen tai puutteellinen;
4) valitsijayhdistystä ei ole perustettu laillisesti. 
Selityksen tai oikaisun pyytämisestä on annettava todisteellinen tieto valitsijayhdistyksen asiamiehelle tai, jos asiamiestä ei ole nimetty, jollekin perustamiskirjan allekirjoittajista. Samalla on ilmoitettava havaittu virhe tai puute tai muu tarvittava lisäselvitys sekä määräaika, jonka kuluessa oikaisun tai täydennyksen saa toimittaa. Vaalilautakunnan on ilmoitettava 2 momentin 1 kohdassa tarkoitetusta huomautuksesta myös ehdokkaalle. 
Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä.
		KJ 9:15,1
Valitsijayhdistyksen asiamiehellä tai, jos asiamiestä ei ole nimetty, perustamiskirjan allekirjoittajalla on oikeus viimeistään lokakuun 1 päivänä ennen kello 16 tehdä oikaisu sekä täydentää perustamisasiakirjaa. Saman ajan kuluessa hänellä on oikeus tehdä ehdokkaan nimeä, arvoa, ammattia tai tointa, osoitetta tai tarkempaa asuinpaikkaa koskevia tarkistuksia.
Esitys:
	Tarkastetaan valmistavasti valitsijayhdistysten perustamisasiakirjat niihin sisältyvine ehdokaslistoineen. 
· mahdollisten selvitysten ja oikaisujen pyytäminen valitsijayhdistyksiltä 1.10.2026 mennessä Liite 4, Liite 5, Liite 6
· hyväksytään perustamisasiakirjat, jotka eivät vaadi lisäselvityksiä. 
	Päätös:
	Valitsijayhdistysten perustamisasiakirjat tarkastettiin ja hyväksyttiin. Todettiin, että ne eivät vaadi lisäselvityksiä.
6 §	Päätös äänestyspaikoista, ennakkoäänestyksen ja kotiäänestyksen järjestämisestä sekä vaalitoimitsijoiden ja vaaliavustajien valinnasta
KJ 9:19,1
Vaalilautakunnan tulee 14 §:n 1 momentissa tarkoitetussa kokouksessa:
1) määrätä äänestyspaikat ja vaalihuoneistot;
2) määrätä ennakkoäänestystä varten yksi tai useampi vaalitoimitsija ja päättää muista ennakkoäänestystä koskevista asioista sekä laatia ennakkoäänestystä koskeva kuulutus; 
3) valita vaaliavustajat ja päättää muista vaalin valmisteluun liittyvistä toimenpiteistä, jollei niistä ole tehty aikaisemmin päätöstä; 
4) valita tarvittaessa kolme tai useampia ennakkoäänten laskijoita huolehtimaan ennakkoäänten laskennasta jäljempänä 44 §:n 2 momentissa säädetyllä tavalla.
Esitys:
· Määrätään äänestyspaikka tai, jos seurakunta on jakautunut äänestysalueisiin, äänestyspaikat varsinaisena äänestyspäivänä. 
· Määrätään ennakkoäänestyspaikka, joka on auki jokaisena ennakkoäänestyspäivänä klo 9–18, ja muut ennakkoäänestyspaikat. 
· Päätetään minä kellonaikoina äänestys äänestyspaikassa/paikoissa ja ennakkoäänestyspaikassa/paikoissa tapahtuu sekä päätös siitä, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. 
· Päätetään muut vaalitoimitsijat ennakkoäänestystä sekä kotiäänestystä varten. 
· Valitaan vaaliavustajat 
· Päätetään tarvittaessa muista äänestystä sekä ennakkoäänestystä ja kotiäänestystä koskevista käytännön asioista 
Päätös:
· Äänestyspaikka varsinaisena äänestyspäivänä 15.11. klo 11-20 on kirkon kappeli.
· Ennakkoäänestyspaikkana, joka on auki jokaisena ennakkoäänestyspäivänä klo 9–18 toimii seurakuntatalon seurakuntatoimisto
· Tämän lisäksi ennakkoäänestys viedään seuraaville paikoille: 
· to 5.11. klo 11:30-12:30 Harjavallan lukio, 
· to 5.11. klo 16-19 Liikunta- ja uimahallin aula,
· vanhusten palvelutalot ke 4.11. 
· klo 10-11:45 Tyllintupa
· klo 11-11:45 Hopeasyli
· Klo 12:15-13 Attendo Siltala,
· klo 13:15-14:15 Attendo Kuparikaari
· Vaalipäivänä vaalilautakunnan varsinaiset jäsenet ja varajäsenet lukuunottamatta Altti Rintalaa ovat kaikki mukana vaalitoimitsijoina. Asianosaisten kesken sovitaan järjestys, jolloin kaiken aikaa on vähintään kolme jäsentä paikalla.
· Vaalitoimitsijoina ennakkoäänestyksessä toimivat: Tiina Heino, Jussi Kivelä, Tiina Virta, Arttu Heinilä, Hanna Joensuu. Hilkka Ruuti, Seppo Ruuti, Raija Kautonen, Elina Lindgren, Marja-Liisa Mäki, Raija Hautala, Sirpa Lehtinen, Pirjo Inkinen, Tuomas Syrilä.
· Vaalitoimitsijat voivat toimia myös vaaliavustajina.
· Hilkka ja Seppo Ruuti käyvät kotiäänestyksissä. 
· Vaalikeräystä ei viedä laitoksiin eikä koteihin.
7 §	Ennakkoäänestystä koskeva kuulutus
	Vaalilautakunnan on laadittava viimeistään 16.9.2026 pidettävässä kokouksessa ennakkoäänestystä koskeva kuulutus. (KJ 9:19,1 2 kohta) 
	Kuulutus ennakkoäänestyspaikoista ja -ajoista on julkaistava seurakunnan verkkosivuilla, tarvittaessa myös seurakunnan ilmoitustaululla, viimeistään 26.10.2026 sekä ilmoitettava kuulutuksesta lehdessä viimeistään 29.10.2026. Verkkosivuilla ja tarvittaessa ilmoitustaululla julkaistu kuulutus on pidettävä esillä ennakkoäänestyksen päättymiseen asti. 
	Esitys:
	Laaditaan ennakkoäänestystä koskeva kuulutus ja ilmoitus lehteen Liite 7 ja Liite 8
	Päätös:
	Laadittiin ennakkoäänestystä koskeva kuulutus ja ilmoitus lehteen. Sihteeri huolehtii siitä, että kuulutukset julkaistaan ajallaan. Lehti kuulutuksia varten on sama kuin viimeksi eli Sydän Satakunta. 
8 §	Muut asiat
· laaditaan tarvittaessa äänestyssuojien ja vaaliuurnan tilaus kunnan vaalivälineistön varastosta
· Sihteeri pyytää kaupungilta yhden äänestyssuojan
· varmistetaan, että äänestyspäivinä seurakunnan pyörätuolit ovat helposti löydettävissä ja lainattavissa, huolehditaan muutenkin äänestämisen esteettömyyteen liittyvistä asioista.
· valitaan tarvittaessa kolme tai useampia ennakkoäänten laskijoita huolehtimaan ennakkoäänten laskennasta KJ 9:44,2 momentissa säädetyllä tavalla. (Jos ennakkoääniä on annettu enemmän kuin 50 ja voidaan perustellusti arvioida, että vaalipäivänä äänioikeuttaan käyttää enemmän kuin 50 henkilöä, voidaan ennakkoäänestyksessä annettujen, vaalikuorissa olevien äänestyslippujen laskeminen aloittaa vaalipäivänä vaalilautakunnan määräämänä aikana, kuitenkin aikaisintaan kuusi tuntia ennen äänestyksen päättymistä. […])
· Ennakkoäänten laskeminen aloitetaan varsinaisena äänestyspäivänä klo 17. Paikkana toimii seurakuntatalon iso Sali
· Ennakkoäänten laskijoina aloittavat Liisa Luomanen, Heikki Haapala, Marja-Liisa Mäki, Anne Vesivalo.
· valitaan tarvittaessa vaalien laskentajärjestelmän vastuuhenkilö: 
· Tuomo Lindgren ja Johanna Herbertsson-Blom.
9 §	Seuraava kokous
· 1.10.2026 kello 16 jälkeen
10 § 	Kokouksen päättäminen
	Puheenjohtaja antaa tarvittavan muutoksenhakuohjauksen. 
	Puheenjohtaja päätti kokouksen kello 17:10.

